Korkokatto toimii lainassa niin, että sovitaan enimmäiskorko, jonka yli viitekorko ei voi nousta laina-aikana. Näin tiedetään, ettei lainan korko voi kohota tämän rajan yli, vaikka yleinen korkotaso nousisi. Korkokaton ansiosta kuukausierä ei pääse nousemaan yli tietyn summan. Tämä helpottaa lainan budjetointia ja tuo mielenrauhaa, kun tietää tarkalleen, paljonko lainan lyhennys maksimissaan on kuukaudessa.